Kenny Dorham
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1920 – 1960
Kenny Dorham var en amerikansk jazzmusiker som regnes som en av de sentrale trompeterne innen bebop.
I 1940-årene spilte han med blant andre Dizzy Gillespie, Billy Eckstine og Lionel Hampton, og i 1948 avløste han Miles Davis i Charlie Parkers kvintett, hvor han var med til 1950. Han var med i originalutgaven av Art Blakeys Jazz Messengers i 1954, og i 1956 overtok han etter Clifford Brown i Max Roachs kvintett.Senere arbeidet han som frilans-solist, turnerte en del i Europa og spilte blant annet med norske musikere på klubber i Bergen og Oslo i 1964. Han medvirket på en rekke plateutgivelser, for eksempel Horace Silver and the Jazz Messengers (1954) og The Max Roach 4 Plays Charlie Parker (1959). Les mer i Store norske leksikon jazz bebop